seëvierend: SuperSport United het sy afrigter, Stuart Baxter, die perfekte afskeidsgeskenk gegee toe hulle die Nedbank-titel die tweede jaar agtereenvolgens gewen het. Foto: GALLO IMAGES ~
Stuart Baxter (afrigter) se span is die eerste in die Premierliga wat die titel twee keer agtereenvolgens gewen het.
Dié sege is ook die geskikte afskeidsgeskenk vir die Skot, wat nou die Bafana Bafana-pos op ’n permanente basis oorneem.
“Ons het ons seisoen in ’n goeie een omskep deur met die titel af te sluit,” het Daniels, SuperSport se ervare verdediger, gesê. “Ons het verwag dat Pirates met ’n helse aanslag sou kom aangesien ons hulle vroeër in die seisoen ook ’n loesing (6-1) gegee het.
“Dis vir my ’n baie spesiale geleentheid om deel van die klub se geskiedenis te wees. Dis my beste sege ooit,” het die boorling van Mitchells Plain gesê.